“Primăria Municipiului Târgu Jiu vă aduce la cunoștință că în perioada februarie-martie 2015 va derula, în colaborare cu S.C. Metroul S.A. și Universitatea “Constantin Brâncuși”, o campanie de intervievare a populației în cadrul proiectului “Plan de mobilitate integrată pentru Municipiul Târgu Jiu”.

Acest proiect urmărește îmbunătățirea calității transportului regional și local prin creșterea accesibilității teritoriale, a mobilității populației şi a bunurilor, precum și dezvoltarea economică durabilă a municipiului Târgu Jiu.

Primăria Municipiului Târgu Jiu face un apel către cetățeni să coopereze cu operatorii de interviu.

Vă asigurăm că toate informațiile furnizate de participanții la această campanie vor fi tratate confidențial și vor fi utilizate exclusiv în scopul elaborării planului de mobilitate urbană integrată.

Operatorii acestui sondaj au obligativitatea de a se legitima și vor fi identificați în baza unei delegații și legitimație vizate de Primăria Municipiului Târgu, însoțite de actul de identitate.

Vă mulțumim anticipat pentru colaborare.“

Primar,

Dr. Ing. Florin Cârciumaru